Рован Аткинсон

Рован Себастиан Аткинсон () — ҳаҷвнигор, ҳунарпеша, нависандае аст, ки барои қиёфаи нақши Оқои Бин ва Блек Адар дар телевизиони Бритониё машҳур шудааст. Сериали телевизионии «Оқои Бин» дар солҳои 1990—1995 дар Бритониё мунтазам намоиш дода шуда то 20 миллион тамошобинонро ҷамъ мекард. Аткинсон минбаъд, дар филми «Оқои Бин» (1997) ва «Оқои Бин дар истироҳат» дар синамои Бритониё, низ бо ҳамин нақши қаҳрамон иштирок варзидааст. Нақши дигари ӯ Агент Ҷони Инглиш дар филмҳои ҳамном дар солҳои 2003 ва 2011 ва диг. қаҳрамонҳои мазҳакавӣ мебошанд.

Номи ӯ ба унвони яке аз панҷоҳ нафар дар миёни феҳристи Бомаззатарин Ҳаҷвнигорони Бритониё дар маҷаллаи «Обсервер» ба чашм мехурад. Ӯ ҳамчунин ба унвони яке аз панҷоҳ нақши беҳтарини мазҳакавӣ дар таърих дар назарсанҷӣ миёни афроди ҳаҷвнигор дар соли 2005 интихоб шуда буд.

 Оила 
Аз соли 1990 то 10-уми ноябри соли 2015, Роуэн Аткинсон бо рассом Сунетра Шастри  издивоҷ кард. Тӯйи арӯсии онхо ду маротиба ҷашн гирифта шуд: аввал пинҳонӣ аз ҳама дар Ню-Йорк, дар тарабхонаи русии чойхона ва баъд аз  ҳафтае онҳо дар тарабхонаи меҳмонхонаи боҳашамати Лондон Савой як ҳуҷра барои 80 нафар ба маблағи 10 ҳазор фунт фармоиш доданд. Ин ҳамсарон ду фарзанд доранд - писаре бо номи Бен ва духтаре бо номи Лили .Аз соли 2014, Роуэн бо Луиза Форд, ки дар моҳи декабри соли 2017 фарзанди сеюми худро таваллуд кард, муносибат дорад. 

Бародари калонии Роуэн Родни Аткинсон (таваллуд 1948) иқтисоддон, сиёсатмадор ва публисисти машҳури англис мебошад.

 Эзоҳ 

 Сарчашма 
 Аз Википедиаи Форсӣ

Гурӯҳ:Оқои Бин
Гурӯҳ:Ҳаҷвнигорони Британияи Кабир
Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони театри Британияи Кабир
Гурӯҳ:Ҳунарпешамардони телевизиони Британияи Кабир
Гурӯҳ:Ҳунарпешамардони синамои Британияи Кабир